
Grozījumi Ministru kabineta 2023. gada 4. aprīļa noteikumos Nr. 166 "Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā un ciltsreģistrā un vietējo apdraudēto šķirņu saglabāšanai"
Izdoti saskaņā ar Lauksaimniecības un lauku attīstības likuma 5. panta  3.1 un ceturto daļu
· Izdarīt Ministru kabineta 2023. gada 4. aprīļa noteikumos Nr. 166 "Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā un ciltsreģistrā un vietējo apdraudēto šķirņu saglabāšanai" (Latvijas Vēstnesis, 2023, 69. nr.; 2024, 27., 64. nr.; 2025, 40. nr.) šādus grozījumus:
· 1. Izteikt 2. punktu šādā redakcijā:
· "2. Kopējais atbalsta apmērs 2026. gadā ir 21 550 000 euro, no tiem:
· 2.1. ar ciltsgrāmatas un ciltsreģistra izveidošanu un uzturēšanu saistīto administratīvo izmaksu segšanai, kā arī lauksaimniecības dzīvnieku ģenētiskās kvalitātes noteikšanai, produktivitātes datu izvērtēšanai un novērtēšanai pēc pēcnācējiem paredzēti:
· 2.1.1. vaislas sivēnmātēm – 7 702 515 euro;
· 2.1.2. piena šķirņu slaucamajām govīm, tostarp pirmpienēm, – 8 074 132 euro;
· 2.1.3. gaļas šķirņu zīdītājgovīm un telēm, kas vecākas par 12 mēnešiem, – 4 131 261 euro;
· 2.1.4. piena šķirņu slaucamajām kazām, tostarp pirmpienēm, – 62 218 euro;
· 2.1.5. vaislas aitu mātēm un ne vairāk kā 18 mēnešus vecām audzējamām aitām – 804 212 euro;
· 2.1.6. vaislas staltbriežiem un dambriežiem – 220 000 euro;
· 2.1.7. tīršķirnes vaislas ķēvēm – 197 870 euro;
· 2.2. lauksaimniecības dzīvnieku vietējo apdraudēto šķirņu saglabāšanai – 357 792 euro."
· 2. Papildināt ar 2.1 punktu šādā redakcijā:
· "2.1 Finansējuma sadalījumu starp pasākumiem un apakšpasākumiem var mainīt ar Zemkopības ministrijas iekšējo normatīvo aktu, ja kādā no pasākumiem finansējums pietrūkst, savukārt citā pasākumā ir finansējuma atlikums."
· 3. Izteikt 23.2.1. apakšpunktu šādā redakcijā:
· "23.2.1. pēdējā noslēgtajā laktācijā (150–240 dienu) izslaukums ir vismaz 400 kilogramu, bet Latvijas šķirnes slaucamajai kazai un Latvijas vietējās šķirnes vecā tipa slaucamajai kazai – vismaz 300 kilogramu;".
· 4. Izteikt 38. punktu šādā redakcijā:
· "38. Atbalsts par vietējās apdraudētās šķirnes lauksaimniecības dzīvnieku saglabāšanu Latvijas teritorijā paredzēts šādā apmērā:
· 38.1. par Latvijas brūnās vecā tipa govju šķirnes dzīvnieku, kas vecāks par diviem gadiem, – 441 euro;
· 38.2. par Latvijas brūnās vecā tipa govju šķirnes dzīvnieku, kas ir vecumā no sešiem mēnešiem līdz diviem gadiem, – 264 euro;
· 38.3. par Latvijas zilās govju šķirnes dzīvnieku, kas vecāks par diviem gadiem, – 470 euro;
· 38.4. par Latvijas zilās govju šķirnes dzīvnieku, kas ir vecumā no sešiem mēnešiem līdz diviem gadiem, – 282 euro;
· 38.5. par Latvijas baltās cūku šķirnes sivēnmāti, kuras dzīvmasa ir lielāka par 50 kilogramiem, un kuili – 605 euro;
· 38.6. par Latvijas tumšgalves vecā tipa aitu šķirnes dzīvnieku – 91 euro;
· 38.7. par Latvijas vietējās kazu šķirnes vecā tipa dzīvnieku – 98 euro;
· 38.8. par Latvijas siltasiņu zirgu šķirnes braucamā tipa dzīvnieku, kas vecāks par sešiem mēnešiem, – 425 euro;
· 38.9. par Latvijas ardeņa zirgu šķirnes dzīvnieku, kas vecāks par sešiem mēnešiem, – 383 euro;
· 38.10. par Latgales rikšotāju zirgu šķirnes dzīvnieku, kas vecāks par sešiem mēnešiem, – 383 euro."

